Aloittavia yrittäjiä avustava Liiketoimintasuunnitelma.com ilmoitti tänään käyttäjilleen laajasta ja vakavasta tietomurrosta sähköpostin välityksellä. Tämän seurauksena palvelun ylläpitäjät suosittelevat kaikkia palvelun käyttäjiä vaihtamaan salasanansa muista palveluista, missä käyttäjä on käyttänyt samaa salasanaa.

Toistaiseksi Liiketoimintasuunnitelma.com -sivusto on nurin huoltotoimenpiteiden vuoksi.

Suurin huoli liittyy kuitenkin siihen, onko palvelusta saatu kaivettua myös käyttäjien omia liikeideoita tai muita yksityiskohtia eri liiketoimintasuunnitelmista. Tässä vaiheessa ei ole vielä selvää, kuinka laaja tietomurto on kyseessä.

Tietomurto havaittiin 3.4. ja poliisi tutkii tapausta törkeänä petoksena .